Document ID: 32005D0950

KOMISJONI OTSUS,
23. detsember 2005,
millega muudetakse otsust 2003/135/EÜ seoses metssigadel esineva sigade katku likvideerimise ning metssigade erakorralise vaktsineerimise kavade pikendamisega Nordrhein-Westfaleni ja Rheinland-Pfalzi liidumaade (Saksamaa) teatavatel aladel
(teatavaks tehtud numbri K(2005) 5621 all)
(Ainult saksa- ja prantsuskeelne tekst on autentsed)
(2005/950/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti selle artikli 16 lõiget 1 ja artikli 20 lõiget 2,
ning arvestades järgmist:
(1)
Komisjoni 27. veebruari 2003. aasta otsus 2003/135/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Saksamaa Alam-Saksi, Nordrhein-Westfaleni, Rheinland-Pfalzi ja Saarimaa liidumaades, (2) on vastu võetud ühe meetmena sigade katku vastu võitlemiseks.
(2)
Haigus likvideeriti edukalt Nordrhein-Westfaleni liidumaal ja kõnealuse liidumaa teatavate piirkondade suhtes heaks kiidetud likvideerimiskava lõpetati komisjoni 26. jaanuari 2005. aasta otsusega 2005/58/EÜ, millega muudeti otsust 2003/135/EÜ seoses likvideerimis- ja vaktsineerimiskavade lõpetamisega Alam-Saksi ja Nordrhein-Westfaleni liidumaades ning likvideerimiskava lõpetamisega Saarimaa liidumaades (Saksamaa). (3)
(3)
Saksamaa ametiasutused teavitasid komisjoni metssigadel esineva haiguse taasesilekerkimisest oktoobris 2005 teatavates Nordrhein-Westfaleni piirkondades ning muutsid vastavalt metssigadel esineva sigade katku likvideerimise ja metssigade erakorralise vaktsineerimise kavasid ning teavitasid sellest komisjoni.
(4)
Võttes arvesse epidemioloogilist teavet, tuleks Saksamaal likvideerimiskava laiendada Euskircheni kreisi piirkondadele Nordrhein-Westfalenis ning Ahrweileri ja Dauni kreisideni Rheinland-Pfalzis. Lisaks tuleks kõnealuste piirkondade hõlmamiseks muuta erakorralise vaktsineerimise kavasid metssigadel esineva sigade katku vastu.
(5)
Seepärast tuleks otsust 2003/135/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/135/EÜ lisa asendatakse käesoleva otsuse lisa tekstiga.
Artikkel 2
Käesolev otsus on adresseeritud Saksamaa Liitvabariigile ja Prantsuse Vabariigile.
Brüssel, 23. detsember 2005

Labels: 0
18
6